b"\n_START_ARTICLE_\nEn rose s\xc3\xa5 jeg skyde\n_START_PARAGRAPH_\nEn rose s\xc3\xa5 jeg skyde er en salme med melodi fra en katolsk salme fra det 15. \xc3\xa5rhundrede. Den danske tekst er skrevet af Thomas Laub i 1920. Salmen er en julesalme og er i Tyskland kendt som Es ist ein Ros entsprungen._NEWLINE_Salmen er med i Den Danske Salmebog 2003 som nr. 117.\n_START_SECTION_\nHistorie\n_START_PARAGRAPH_\nSangen offentliggjordes f\xc3\xb8rste gang i 1582 (eller 1588, det er omtvistet) i Gebetbuchlein des Frater Conradus som en 19 strofer lang katolsk hymne med fokus p\xc3\xa5 Jomfru Maria. Formodentlig har den sin oprindelse i Trier, hvor en munk juleaften angiveligt skal have set en blomstrende rose p\xc3\xa5 en tur i skoven. Denne tog han efterf\xc3\xb8lgende med sig til kirken og placerede i en vase p\xc3\xa5 altaret ved siden af jomfru Maria._NEWLINE_Melodien er antagelig en tysk vise fra 1400-tallet, dog peger visse kilder p\xc3\xa5, at den kan stamme helt tilbage fra 1300-tallet. Sangen er senere blevet udgivet med 23 vers i Alte Catholische Geistliche Kirchengeseng, K\xc3\xb6ln i 1599, i Speirschen Gesangbuch, K\xc3\xb6ln \xc3\xa5r 1600 samt med seks vers i Catholische Geistliche Gesange i 1608. _NEWLINE_I 1609 gjorde protestanten Michael Praetorius et eget arrangement af sangen, hvilketi dag er det mest kendte. Han udskiftede ogs\xc3\xa5 jomfru Maria med Jesus i teksten. Denne version offentliggjorde Praetorius i sin Musae Sioniae samma \xc3\xa5r. Seks \xc3\xa5r senere lavede Melchior Vulpius en egen version, der imidlertid ikke er blevet liges\xc3\xa5 kendt. Friedrich Layritz tilf\xc3\xb8jede i 1844 yderligare tre strofer. Omkring 300 \xc3\xa5r efter den f\xc3\xb8rste offentligg\xc3\xb8relse anvendte Johannes Brahms 1894 melodien i sit orgelpr\xc3\xa6ludium Es ist ein Ros' entsprungen (Op. 122, nr. 8). Denne version blev arrangeret for orkester af Erich Leinsdorf, med den engelske titel There is a rose in flower."